KalyJay

Joshua Buernortey Boye-Doe a dodowara frɛ no KalyJay yɛ Ghana sohyial midia dwumadzinyi a n'ano du bagua mu. Ɔsan so yɛ odzimafo a ɔnam ne prama ahorow do da ɔhaw ahorow a ɔrokɔ no wɔ n'apaamu na tsitsir Ghanaman no mu no edzi . Dodowara nyim no wɔ no sohyial midia ko a wɔfrɛ no #FixTheCountry no. Dɛm ko yi bɛgyee dzin tahyee bɛyɛ amansuon nyinara ko a Ghanafo dze hɔnho gyee mu bi dze tsiaa Ghanaman a ne mamfoe gye dzi dɛ no mu ayɛ dzen no wɔ afe 2021 mu .

N'abrabɔ Ahyɛse na Nwomasua
KalyJay kɔr skuul wɔ Ghana Institute of Journalism na ɔbɔɔ N'abɔdzin a odzi kan wɔ Communication Studies mu na adzesuadze a ɔdze n'enyi sii ho nye Public Relations. Ansaana ɔrobɔkɔ suapɔn no, ɔkɔr skuul wɔ Christland International Skuul na ɔtoaa do kɔr no ntoado skuul wɔ Okuapeman Mpanyin Nsɔwdo Skuul. 

N'edwumayɛ na ne dzima edwuma

KalyJay hyɛɛ ase dɛ wɔ afe 2019 mu dɛ sohyial midia dwumadzinyi a ɔka bi a ɔwɔ mu ber a nna ne X (nkan no Twitter) prama no hyɛɛ ase dɛ ɔregye dzin. Ɔhyɛɛ ase bɔɔ nkorɔfo hɔn ndzɛmba ho dawur na odzii mboa sika ne ngyegyee ahorow enyim dze boaa hɔn a nna wɔyar. Ɔnam ne prama no do enya ananmusi dzibew ahorow fi ndwumakuw ahorow tse dɛ Fan Milk, Nivea, Jumia, Bolt, United Bank for Africa, First Atlantic Bank, Huawei, Bet Planet, Betway na Ticketlake. 

Esusow Aketseaba bosoom no mu wɔ afe 2021 mu no, ɔnam ne prama a nna ɔwɔ abedziekyirfo 600,000 no dze sohyial midia ko #FixTheCountry bɔbɔɔ adze.  Nna dɛm ko yi hwehwɛ dɛ Ghana aban bɛyɛ pɛpɛryɛ na amambu papa so.  Sohyial midia etuatsew yi bɛdaan ɔman mu no nyinara n'etatsew na Ghanafo dodowara hyiae wɔ Nkran dze hɔnho gyee mu bi wɔ Dzifuu bosoom no wɔ afe 2021 mu. 

Ɔbɛsɛ 2021 mu no, KalyJay dze no ho bataa Grammy panyin Richardine Bartine ma ɔdze ne prama no bɔɔ wiadze ndwontowfo ho dawur kyerɛe. Prama no etum ato nsa afrɛ ndwontowfo ahorow. Binom nye Sarkodie, D-Black, Tiwa Savage, Darkovibes, Joeboy, Wendy Shay, and Mona 4reall na hɔn a wɔkeka ho.  

Abawdobɔdze na Dzinbɔ
 Ɔgyee, Pulse Twitter Influencer of the Year 2021. 
 Wɔdze ne dzin kaa Brand Influencer of the Year, National Communication Awards 2021. 
 Wɔdze ne dzin kaa Brand Online Media Personality of the Year, National Communication Awards 2021 

Wɔdze ne dzin kaa Advocate of Good Governance, GhanaWeb Excellence Awards 2021.
 Wɔdze ne dzin kaa Brand Nominated, Advocate of Good Governance, GhanaWeb Excellence Awards 2021.
 Wɔdze ne dzin kaa Brand Nominated, Social Media Personality of the Year. GhanaWeb Excellence Awards 2021 

Wɔdze ne dzin kaa Twitter Influencer Of The Year, Ghana Twitter Awards 2020.
 Wɔdze ne dzin kaa Brand Nominated, Twitter Influencer Of The Year, Ghana Twitter Awards 2020.

 Mboa Nwoma 

 External links